wannaphong/clean_thaiwikipedia huggingface dataset:
# คลองช่องนนทรี
คลองช่องนนทรี เป็นคลองสายหนึ่งที่เป็นเกาะกลางของถนนนราธิวาสราชนครินทร์ ยาว 4.5 กิโลเมตร เป็นคลองที่แยกมาจากแม่น้ำเจ้าพระยา ในพื้นที่เขตยานนาวา ผ่านแยกพระรามที่ 3-นราธิวาส จากนั้นลำคลองทั้ง 2 ฝั่งขนานไปกับถนนนราธิวาสราชนครินทร์ ตัดกับถนนจันทน์เก่า เข้าสู่พื้นที่เขตสาทร ลำคลองยังคงขนานไปกับถนนนราธิวาสราชนครินทร์ จากนั้นตัดกับถนนสาทร เข้าสู่เขตบางรัก คลองสายนี้จึงไปสิ้นสุดที่แยกนราธิวาส ซึ่งเป็นช่วงที่ถนนนราธิวาสราชนครินทร์ตัดกับถนนสุรวงศ์ คลองช่องนนทรีมีความกว้างช่วงปากคลองประมาณ 20 เมตร ส่วนช่วงที่เลียบไปกับถนนนราธิวาสราชนครินทร์ มีความกว้างประมาณ 6–8 เมตร 

ประวัติ
คลองช่องนนทรีเป็นทางน้ำเดิมที่เกิดขึ้นในสมัยรัตนโกสินทร์ตอนต้น จากแผนที่เมื่อ พ.ศ. 2450 แต่เดิมคลองช่องนนทรีมีจุดเริ่มต้นอยู่บริเวณคลองผดุงกรุงเกษมใกล้กับตรอกฉลองกรุง ต้นคลองมีสภาพคดเคี้ยว ภายหลังมีการขุดคลองถนนตรง (คลองที่เลียบไปกับถนนพระรามที่ 4 ในอดีต) ทำให้พื้นที่บริเวณนี้มีลักษณะไม่เป็นมุมฉาก ส่งผลต่อถนนและคลองที่ตัดในภายหลัง ทำให้ทางน้ำช่องนนทรีในช่วงนี้ถูกถม จากแผนที่เมื่อ พ.ศ. 2475 คลองช่องนนทรีในช่วงนี้ถูกถมกลายเป็นถนนในปัจจุบันคือ ตรอกฉลองกรุงและตรอกสะพานเตี้ย

คลองช่องนนทรีในปัจจุบันเริ่มต้นที่บริเวณถนนสุรวงศ์ กรุงเทพมหานคร โดยสำนักงานประชาสัมพันธ์ ระบุว่า เริ่มต้นจากถนนสี่พระยา ถึงเขตเทศบาลนครกรุงเทพฯ ระหว่างหลักเขตที่ 9–10 เป็นคลองเดิมในพื้นที่ ภายหลังมีการขุดคลองสาทรและคลองสีลมตัดกับคลองช่องนนทรี คลองช่องนนทรีในปัจจุบันมีขนาดกว้างขึ้นกว่าเดิม ในขณะที่คลองสาทรมีขนาดแคบลง ต่อมามีการตัดถนนนราธิวาสราชนครินทร์วิ่งคู่ขนานไปกับคลองช่องนนทรี และเกิดรถไฟฟ้าบีทีเอส ระบบรถไฟฟ้ายกระดับแห่งแรกของประเทศไทย เปิดให้บริการครั้งแรกเมื่อวันที่ 5 ธันวาคม พ.ศ. 2542 โดยมีสถานีช่องนนทรียกระดับคร่อมคลองช่องนนทรี จากข้อมูล พ.ศ. 2561 ในการตรวจค่าคุณภาพน้ำคลอง 300 จุด ที่มีความสกปรกมาก พบว่าน้ำบริเวณคลองช่องนนทรีตัดถนนสุรวงศ์ พื้นที่เขตบางรักค่าบีโอดี 90 และ คลองช่องนนทรีตัดถนนสีลม ค่าบีโอดี เขตบางรัก 72 ถือเป็นจุดที่มีความสกปรกมากที่สุดอันดับ 1 และ 2 ตามลำดับ

เมื่อวันที่ 25 ธันวาคม พ.ศ. 2564 ได้เปิดสวนสาธารณะคลองช่องนนทรี ช่วงถนนสาทรถึงซอยนราธิวาสราชนครินทร์ 7 ระยะทาง 200 เมตร โดยโครงการสวนสาธารณะคลองช่องนนทรีเป็นสวนสาธารณะเลียบไปกับคลองช่องนนทรีระยะ 4.5 กิโลเมตร แบ่งช่วงการก่อสร้างเป็นสี่ช่วง
# ดาวเงินไทยทอง
ดาวเงินไทยทอง  เป็นพืชในสกุลดาวเงิน วงศ์ Rubiaceae เป็นไม้ล้มลุกอวบน้ำ ขึ้นตามหินปูน ใบเดี่ยว ดอกช่อ ออกที่ปลายยอด ดอกสีขาว รูประฆัง ผลขนาดเล็ก แห้งแล้วแตก ออกดอกช่วงมิถุนายน – สิงหาคม พบครั้งแรกที่ดอยเชียงดาว จังหวัดเชียงใหม่ โดย H.B.G. Garrett ชาวอังกฤษ ชื่อสปีชีส์ตั้งเป็นเกียรติแก่ศ. ดร. อบฉันท์ ไทยทอง
# มิสเตอร์เวิลด์
มิสเตอร์เวิลด์  เป็นการประกวดความงามชายได้รับการสนับสนุนจากองค์การมิสเวิลด์ การประกวดได้รับการจัดขึ้นทุกสองปีและก่อตั้งขึ้นในปี ค.ศ. 1996  ผู้เข้าประกวดจะต้องเข้าร่วมกิจกรรมต่าง ๆ เช่น สกีน้ำ ขี่จักรยานเสือภูเขา และวิ่งมาราธอน ปัจจุบันผู้ดำรงตำแหน่งคือ ดานิเอล เมฆิอา (Daniel Mejía) จากปวยร์โตรีโก โดยรับตำแหน่งเมื่อวันที่ 23 พฤศจิกายน ค.ศ. 2024 ณ ฟานเที้ยต, ประเทศเวียดนาม

 ผู้ดำรงตำแหน่ง 
 ฉบับ ปี มิสเตอร์เวิลด์ รองชนะเลิศสถานที่จัดประกวดผู้เข้าประกวดอันดับที่ 1อันดับที่ 2อันดับที่ 3 11996 ทอม นูเยนส์Gabriel Soto Borja-DíazKarahan Çantayrowspan=10  อิสตันบูล, ตุรกี 51 21998ซังดรู ฟีโนบีริโอGermán Cardoso MéndezGregory Rossi กรังโดลา, โปรตุเกส 43 32000 อิกนาเซียว กีลเชMarcello BarkowskiDante Spencer ครีฟฟ์, สกอตแลนด์ 32 42003กุสตาวู เฌียเนตชีAssaad TarabayFabien Hauquier ลอนดอน, อังกฤษ 38 52007ฆวน การ์ซิอา โปสติโกLucas Barbosa GilLejun Tony Jiang ซานย่า, จีน 56 62010คาเมล อิบราฮิมJosef KarasKenneth Okolie อินช็อน, เกาหลีใต้ 74 72012ฟรันซิสโก เอสโกบาร์Andrew WolffLeo Delaney เคนต์, อังกฤษ 48 82014นีแกลส พีเดอร์เซินEmmanuel IkubeseJosé Pablo Minor ทอร์เบย์, อังกฤษ 46 92016โรหิต ข่านเดลวัลFernando ÁlvarezAldo Ramirez เซาท์พอร์ต, อังกฤษ 46 102019แจ็ก แฮเซิลวูดFezile MkhizeBrian Faugier เกซอนซิตี, ฟิลิปปินส์ 72 112024ดานิเอล เมฆิอา (Daniel Mejía)ฝั่ม ต๊วน หง็อก (Phạm Tuấn Ngọc)อันโตนิโอ กอมปานี (Antonio Company)เฟลีปี มารีอา (Felipe Maria) ฟานเที้ยต, เวียดนาม60

 เรียงลำดับสัญชาติของผู้ชนะเลิศ 
 ประเทศ จำนวน ปีที่ชนะ120242019201620142012201020072003200019981996

 ราชาทวีป 
 ปี 20px ยุโรป 20px อเมริกา 20px เอเชีย  20px แอฟริกา  20px โอเชียเนีย 20px แคริบเบียน  2024อันโตนิโอ กอมปานี (Antonio Company)ฆวน อัลเบร์โต การ์ซิอา (Juan Alberto García)ฝั่ม ต๊วน หง็อก (Phạm Tuấn Ngọc)เฟลีปี มารีอา (Felipe Maria)ล็อกแลน แครี (Lochlan Carey) ทาริก บาร์เร็ตต์ (Tarique Barrett) 

 ระเบียงภาพมิสเตอร์เวิลด์ 

 ตัวแทนประเทศไทย 

 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ 2024จีรวัฒน์ เวชสกลเชียงรายไม่ผ่านเข้ารอบ  2019อาณาคิณ นนทิประสิทธิ์มหาสารคามไม่ผ่านเข้ารอบ  2012 วันเฉลิม วัชโรบล กรุงเทพมหานคร colspan=2  2010 รัฐศาสตร์ รุ่งศิริทิพย์ เชียงใหม่ไม่ผ่านเข้ารอบ  1996 ชาร์ลส์ ดีเร็ก อดัมส์ กรุงเทพมหานคร เข้ารอบ 10 คนสุดท้าย
# รัฐบาลเปลี่ยนผ่านแห่งชาติ
รัฐบาลเปลี่ยนผ่านแห่งชาติ เป็นรัฐบาลกลางของประเทศโซมาเลียที่นานาประเทศรับรองตั้งแต่ พ.ศ. 2543 ถึง 2547

รัฐบาลเปลี่ยนผ่านแห่งชาติ (TGN) ตั้งขึ้นเมื่อเดือนพฤษภาคม พ.ศ. 2543 หลังการประชุมสันติภาพแห่งชาติโซมาเลียซึ่งจัดขึ้นที่เมืองอาร์ตา ประเทศจิบูตีSomalia: Sovereign Disguise for a Mogadishu MafiaAuthor(s): Andre Le SageSource: Review of African Political Economy, Vol. 29, No. 91, (Mar., 2002), pp. 132-138 แต่ถูกต่อต้านจากทหารและนักการเมืองโดยสภาความสมานฉันท์และการฟื้นฟูโซมาเลีย ซึ่งฮุสเซน โมฮัมเหม็ด ฟาระห์ ไอดิดและโมฮัมเหม็ด เดเรเป็นผู้ก่อตั้ง

จากภัยคุกคามทั้งภายนอกและภายใน ทำให้ต้องเปลี่ยนนายกรัฐมนตรีถึงสี่คนในสามปี และหน่วยบริหารราชการแผ่นดินล้มละลายใน พ.ศ. 2546 อาณัติของรัฐบาลจึงหมดลงไปพร้อมกัน

เมื่อวันที่ 10 ตุลาคม พ.ศ. 2547 สมาชิกสภานิติบัญญัติเลือกตั้งให้อับดุลลาฮี ยูซุฟ อะห์เมดเป็นประธานาธิบดีคนแรกของรัฐบาลกลางเพื่อการเปลี่ยนผ่าน ซึ่งสืบรัฐบาลเปลี่ยนผ่านแห่งชาติSomali PM optimistic about rebuilding country เขาได้รับ 189 คะแนนจากรัฐสภารัฐบาลกลางเปลี่ยนผ่าน ขณะที่คู่แข่งที่สูสีที่สุดคืออดีตทูตประจำกรุงวอชิงตัน อับดุลลาฮี อาห์เมด อาด์ดูได้ 79 คะแนนในการลงคะแนนรอบที่สาม เมื่อดำรงดำแหน่งประธานาธิบดีแล้ว ผู้นำรัฐบาลเปลี่ยนผ่านแห่งชาติ อับดิคาซิม ซาลาด ฮัสซัน ก็ถอนตัวออกจาการเลือกตั้งอย่างสงบSomalia MPs elect new presidentRulers - Somalia - October 2004
# เต่าร้างยักษ์คีรีวง
เต่าร้างยักษ์คีรีวง  เป็นปาล์มต้นเดียว มีใบบนต้น 8-10 กาบ ใบประกอบรูปขนนก 2 ชั้น ใบย่อยมีได้มากถึง 25 คู่ ดอกช่อ ติดผลจำนวนมาก แต่ละผลมี 2 เมล็ด พบครั้งแรกในประเทศไทยเมื่อ 28 พฤศจิกายน พ.ศ. 2540 โดย D.R. Hodel ชาวสหรัฐ ที่หมู่บ้านคีรีวง ตำบลกะโรม อำเภอลานสกา จังหวัดนครศรีธรรมราช ชื่อสปีชีส์ตั้งตามหมู่บ้านคีรีวง
# บีสต์แอนด์เดอะฮาร์ลอต
"บีสต์แอนด์เดอะฮาร์ลอต"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 3 ของวง ซิตีออฟอีวิล เพลงนี้ได้ติดอันดับที่ 19 ในชาร์ตฮอตเมนสตรีมร็อกแทร็ก สหรัฐอเมริกา, อันดับที่ 47 ในชาร์ตซิงเกิลแห่งสหราชอาณาจักร และอันดับที่ 1 ในชาร์ตเพลงร็อกในสหราชอาณาจักร ในวันที่ 12 มีนาคม พ.ศ. 2549

"บีสต์แอนด์เดอะฮาร์ลอต" เป็นเพลงหนึ่งในเพลงที่บันทึกในช่วงแรก ๆ ที่มีการเปลี่ยนแปลงเสียงร้องของ เอ็ม. แชโดวส์ โดยการหลีกเลี่ยงการแผดเสียง และทำให้มีความเป็นฮาร์ดร็อกมากขึ้น เมื่อเทียบกับผลงานที่ผ่านมา เพลงมีจังหวะที่หนักและรวดเร็ว และมีโครงสร้างของเพลงที่ค่อนข้างปกติ ยกเว้นท่อนกีตาร์โซโลของ ซินนิสเตอร์ เกตส์ ที่เล่นหลังท่อนคอรัสแรก แทนที่จะเป็นหลังท่อนคอรัสครั้งที่สอง ซึ่งผิดปกติและแตกต่างไปจากเพลงทั่วไป

 รายชื่อเพลง 
เพลงทั้งหมดแต่งโดยอะเว็นจด์เซเวนโฟลด์

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 เดอะเรฟ – กลอง, ร้องเสียงประสาน
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส

การผลิต
 แอนดรูว์ เมอร์ดอก – โปรดิวเซอร์เพลง
 แคม แร็กแคม – งานศิลปะ
# โรงเรียนอุบลรัตนราชกัญญาราชวิทยาลัย นครปฐม
โรงเรียนอุบลรัตนราชกัญญาราชวิทยาลัย  นครปฐม    เป็นหนึ่งใน 20 โรงเรียนเฉลิมพระเกียรติ ในพระอุปถัมภ์ทูลกระหม่อมหญิงอุบลรัตนราชกัญญา สิริวัฒนาพรรณวดี เนื่องในวโรกาสพระชันษาครบ 60 พรรษา และเป็นหนึ่งใน 5 โรงเรียนเฉลิมพระเกียรติ เครือ โรงเรียนอุบลรัตนราชกัญญาราชวิทยาลัย ทั้ง 5 เขต

 ประวัติ 
โรงเรียนอุบลรัตนราชกัญญาราชวิทยาลัย  นครปฐม เดิมชื่อว่า โรงเรียนปรกแก้ววิทยา ตั้งอยู่ที่ 32  หมู่ 4 ตำบลบางแก้ว  อำเภอนครชัยศรี จังหวัดนครปฐม 73120 
เมื่อวันที่ 23 กุมภาพันธ์ พ.ศ. 2555 ได้รับพระกรุณาธิคุณพระราชทานพระอนุญาตชื่อสถานที่อันเนื่องพระนามเป็นโรงเรียนอุบลรัตนราชกัญญาราชวิทยาลัย นครปฐม จากทูลกระหม่อมหญิงอุบลรัตนราชกัญญา สิริวัฒนาพรรณวดี โดยเป็นโรงเรียนเฉลิมพระเกียรติเนื่องในพระชันษาครบ 60 พรรษา

 สัญลักษณ์ประจำโรงเรียน 

 ตราประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม

 สีประจำโรงเรียน ได้แก่ แดง-ขาว โดยที่

 สีแดง หมายถึง สีประจำวันประสูติทูลกระหม่อมหญิงอุบลรัตนราชกัญญา สิริวัฒนาพรรณวดี ประสูติวันพฤหัสบดี จึงใช้สีแสดเข้มเป็นสีประจำพระองค์ ด้วยพระองค์เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงใช้สีเข้มกว่าพระองค์อื่น

 สีขาว หมายถึง ความซื่อสัตย์ บริสุทธิ์

 คำขวัญประจำโรงเรียน รักษ์ศักดิ์ศรี มีคุณธรรม นำวิชาการ สืบสานงานพระราชดำริ

 อัตลักษณ์ประจำโรงเรียน เป็นคนเก่ง คนดี มีคุณธรรม นำวิถีไทย

 เอกลักษณ์ประจำโรงเรียน เป็นโรงเรียนเฉลิมพระเกียรติ ที่มุ่งเน้นพัฒนาผู้นำการสร้างทักษะชีวิต

 ธงประจำโรงเรียน 

ลักษณะเป็นสี่เหลี่ยมผืนผ้าขนาด 4 x 6 เป็นธงสีแสดแดงทั้งผืน มีตราสัญลักษณ์ประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม ทั้งตราประจำโรงเรียนเป็นลายเส้นสีขาวอยู่กลางผืน

 ความหมาย ตราสัญลักษณ์ประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม สีขาว ความบริสุทธิ์ สีแดง สีประจำวันประสูติทูลกระหม่อมหญิงอุบลรัตนราชกัญญา สิริวัฒนาพรรณวดี ประสูติวันพฤหัสบดี จึงใช้สีแสดเข้มเป็นสีประจำพระองค์ ด้วยพระองค์เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงใช้สีเข้มกว่าพระองค์อื่น อ.ร. เป็นตราพระนามาภิไธยย่อ ประจำ ทูลกระหม่อมหญิงอุบลรัตนราชกัญญา สิริวัฒนาพรรณวดี

 แหล่งข้อมูลอื่น 

 Facebook โรงเรียนอุบลรัตนราชกัญญาราชวิทยาลัย นครปฐม
# หม่า เทียนอวี่
หม่า เทียนอวี่ (; เกิด 12 กรกฎาคม 2529) หรือ เรย์ หม่า(Ray Ma) เป็นนักแสดงชาวจีน เป็นที่รู้จักจากซีรีส์จีนเรื่อง Ice Fantasy ทั้งภาค 1 และ 2 และ มหัศจรรย์กระบี่เจ้าพิภพ 

 ผลงานการแสดง 

 ละคร 
+ปีชื่อชื่อภาษาจีนตัวละครบทบาทหมายเหตุDivineDestiny 尘缘จี้รั่วเฉินพระเอกรอออกอากาศ2021Humans你好，安怡李遥พระเอก2020Unbending Will石头开花
《怒放的山花》戴志强นักแสดงหลักHeroes in Harm's way 最美逆行者涂梓韒นักแสดกหลักซีรีส์ในวาระพิเศษของช่อง CCTV 
ที่นำเสนอเรื่องราวของการต่อสู้กับ

การแพร่ระบาดของโควิด-192019My Mowgli Boy
นายเมาคลีของฉัน我的莫格利男孩莫格利พระเอกซับไทย ทาง iQIYI ThailandRiver Flows To You
สายธารรักของสองเรา流淌的美好时光齐铭พระเอกซับไทย ทาง We TV Scouring Marriage亲爱的婚姻黎小俊พระเอก2018All Out of Love凉生，我们可不可以不忧伤凉生พระเอกSecret of the Three Kingdoms
ตำนานลับสามก๊ก三国机密之潜龙在渊2018เล่าเหียบ 
พระเจ้าเหี้ยนเต้พระเอกช่อง 92017Ice Fantasy
อัศจรรย์ศึกชิงบัลลังก์น้ำแข็ง幻城凡世พระเอกซับไทย ทาง We TV https://wetv.vip/th/play/9m2lsimyeei41os?vid=f0029ceg03o2016Beauty Private Kitchen美人私房菜李马พระเอกIce Fantasy
ศึกอาณาจักรน้ำแข็งมายา幻城อิงคงซื่อ / อวิ๋นเฟย / 
เจี้ยนหลิงซื่อ / หลีเทียนจิ้นพระเอกรองออกอากาศในไทย ทางช่อง 7Singing All Along
เพลงรักบัลลังก์เลือด秀丽江山之长歌行เหยียนจื่อหลิงนักแสดงรับเชิญออกอากาศในไทย ทางช่อง ไทยรัฐทีวีMao Yaya by Marriage to Remember毛丫丫被婚记向辉รับเชิญ缘来幸福何慕พระเอก2015米粒向前冲孟岩พระเอกรองKung Fu mother-in-law功夫婆媳黄乐宗พระเอกรองIn the Dream to Find the Answer四手妙弹文少辉รับเชิญTime to Love抓紧时间爱文俊รับเชิญ2014Full kitchen浪漫满厨米青พระเอกLegend Of Sword
มหัศจรรย์กระบี่จ้าวพิภพ古剑奇谭ฟางหลานเชิง / จินเล่ยนักแสดงหลักออกอากาศในไทย ทางช่อง Workpoint TVYoung Sherlock
ตี๋เหรินเจี๋ย ยอดนักสืบคู่บัลลังก์少年神探狄仁杰หวังเยวี๋ยนฟางพระเอกรองออกอากาศในไทย ทางช่อง 7Lady's House淑女之家苏志文นักแสดงหลัก2013Longmen Express 龙门镖局龚磬冬รับเชิญLa Ma Qiao Ba辣妈俏爸袁志大พระเอกรองTang Dynasty Romantic Hero
นักเตะจ้าวยุทธภพ唐朝浪漫英雄男飞鹰รับเชิญ2012Xuan-Yuan Sword: Scar of Sky 
ฤทธิ์กระบี่เซียนหยวน轩辕剑之天之痕หลี่ว์เฉิงจื้อนักแสดงสมทบช่อง 3Treasure Mother Treasure Girl宝贝妈妈宝贝女章汉哲พระเอก2011Scarlet Heart
ฝ่ามิติลิขิตสวรรค์步步惊心
(ปู้ปู้จิงซิน)黄棣รับเชิญช่อง 32010The Vigilantes in Masks
จอมโจรวีรบุรุษ怪侠一枝梅เฮ่อเสี่ยวเหมยพระเอกรองช่อง 3黛玉传贾宝玉พระเอก2008你是我的梦马宇นักแสดงสมทบ

 ภาพยนตร์ 
+ปีชื่อชื่อภาษาจีนตัวละครบทบาทหมายเหตุ2019Mao Zedong 1949决胜时刻ผู้สื่อข่าวภาคสนามในสงครามนักแสดงรับเชิญ2018A Better Tomorrow 2018 
โหด เลว ดี英雄本色2018โจวเชานักแสดงหลักพากษ์ไทย ซับไทย ทาง MONOMAX 2017The Founding of An Army建军大业林彪นักแสดงสมทบ2015Surprise万万没想到慕容白นักแสดงหลักLove Without Distance土豪520余海盐พระเอกรอง2013The Cosplayers百万爱情宝贝叶葱พระเอก2010Illusion Apartment异度公寓孟一凡นักแสดงหลัก2009Night Rose夜玫瑰蓝和彦พระเอกรอง

ผลงานเพลง

อัลบั้มเดี่ยว
 Beautiful Lights (宇光十色)

เพลงประกอบละคร
Love is Cherry blossoms ost. Ice fantasy

เพลงThe flบันทึกลับสามก๊ก  (Secrets of Three Kingdoms) ปี 2017-2018
 ตำนานกระบี่เซียนหยวน
 มหัศจรรย์กระบี่เจ้าพิภพ
 ตี่เหรินเจี๋ย รับบท คุณชายหยวนฟาง
 Ice Fantasy อัศจรรย์ศึกชิงบัลลังก์น้ำแข็ง ภาค1 และ 2 รับบท คุณชายอิงคงซื่อ
 กี่ไซอิ๋ว
 ปูปู้จิงซิน ภาค 1 รับบท หวงตี้ (ในยุคปัจจุบัน ปรากฏตัวเฉพาะ episode1)
 ความฝันในหอแดง ปี 2010 รับบท เจียเป่าอี้
 The Vigilantes in Masks 2010
# ชาวโซมาลี
ชาวโซมาลี (,) เป็นกลุ่มชาติพันธุ์ที่อาศัยอยู่ในจะงอยแอฟริกา (คาบสมุทรโซมาลี)  ชาวโซมาลีส่วนใหญ่พูดภาษาโซมาลี และคนส่วนใหญ่นับถือศาสนาอิสลาม นิกายสุหนี่Mohamed Diriye Abdullahi, Culture and Customs of Somalia, (Greenwood Press: 2001), p.1 กลุ่มชาติพันธุ์โซมาลีส่วนใหญ่อาศัยอยู่ในประเทศโซมาเลีย (ประมาณ 8,700,000) CIA World Factbook: Somalia, people  and Map of the Somalia Ethnic groups (CIA according de Perry-Castañeda Library Map Collection). The first gives 15% non-Somalis and the second 6%. Used 85% of current population of Somalia. เอธิโอเปีย (4600000)  เคนยา (2.4 ล้าน)  และจิบูตี (464600)  และอีกจำนวนมากยังอาศัยอยู่ในพื้นที่บางส่วนของตะวันออกกลาง, อเมริกาเหนือ และยุโรป
# น้ำตาสุดท้าย
น้ำตาสุดท้าย เป็นซิงเกิลของวงดนตรีแนวร็อกค็อกเทล จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย COCKTAIL ออกจำหน่ายในวันที่ 28 กุมภาพันธ์ พ.ศ. 2556 และมิวสิกวิดีโอเผยแพร่ครั้งแรกในวันที่ 29 มีนาคม พ.ศ. 2556 เพลงนี้ยังถูกรวมในอัลบั้มของ เดอะลอดส์ออฟมิสเซอรี ในปี พ.ศ. 2557

น้ำตาสุดท้าย เป็นเพลงแรกของวงที่พยายามขยายความการเป็น­วงแห่งการผสมผสาน เข้าสู่ภาคของการใช้เครื่องเป่าทองเหลือง เพื่อหลุดพ้นจากการจำกัดตนอยู่แต่เพียงการ­ใช้แต่เครื่องสาย แสดงให้เห็นถึงความเติบโตอีกขีดขั้นของวงร­็อคสี่ชิ้นวงนี้ โดยเลือกเอาลักษณะอันโดดเด่นของ เฟรนช์ฮอร์น, ทรัมเป็ท และทรอมโบน มาผสมผสานเข้ากับเครื่องสาย เพื่อสร้างสีสันที่สว่าง สดใสยิ่งขึ้น ในแบบที่วงไม่เคยทำมาก่อน

เนื้อหาของเพลง
เนื้อหาของเพลงนั้นเป็นการปลอบประโลม เพื่อเยียวยาให้พ้นจากความเศร้าหมองทั้งหล­ายที่ผ่านมา โดยการใช้น้ำตาชะล้างทุกอย่าง เมื่อน้ำตาหยดสุดท้ายผ่านพ้นไป ชีวิตจะได้เริ่มต้นใหม่อีกครั้งหนึ่ง

การตอบรับ
เพลง น้ำตาสุดท้าย ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 เมษายน พ.ศ. 2556 และติดอันดับสูงสุดที่ 6 จากการจัดอันดับของ95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต
ชาร์ต (พ.ศ. 2556)อันดับสูงสุด ซี้ดเอฟเอ็ม ชาร์ตท็อป 20Seed Chart Top 20 วันอาทิตย์ที่ 31 มีนาคม 2556 1 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 วันอาทิตย์ที่ 19 พฤษภาคม 2556 6
# สุขาอยู่หนใด
"สุขาอยู่หนใด" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2557 กับค่ายจีนี่ เรคคอร์ดในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์ และเรียบเรียงโดย ทเวนตีไฟฟ์อาเวอส์

ที่มาของเพลงนั้น เกิดขึ้นตอนที่ผมขับรถอยู่แล้วทำนองเพลงท่อนฮุกก็ผุดขึ้นมา ก็เลยรีบอัดไว้แล้วนำมาแต่งต่อแล้วบังเอิญคำว่า สุขาอยู่หนใด มันก็ลอยขึ้นมาอีก ซึ่งเข้ากับทำนองได้พอดีเลยลองเอามาทำในโปรแกรมการาจ แบนด์ในไอโฟน แล้วลองใส่เสียงซินธิไซเซอร์เพิ่มไปก็เลยเป็นเพลงนี้ขึ้นมา 

ส่วนความหมายของเพลงนั้น ได้กล่าวถึงความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข

ส่วนมิวสิกวิดีโอนี้ เผยแพร่ครั้งแรกในวันที่ 24 พฤศจิกายน พ.ศ. 2557 เวลา 20.00 น ในยูทูบ

การตอบรับ
เพลง "สุขาอยู่หนใด" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2557)อันดับสูงสุด ซี้ดเอฟเอ็ม ชาร์ตท็อป 20 12 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 1 ธันวาคม 2557 26ไอทูนส์สโตร์ไทยแลนด์ ท็อปชาร์ต41 BEST 89.0 Chart Top 10 1
ชาร์ต (พ.ศ. 2558)อันดับสูงสุด ซี้ดเอฟเอ็ม ชาร์ตท็อป 20http://instagravity.com/media/916590598199562230_67418 1 95.5 เอฟเอ็ม เวอร์จิ้นฮิตซ์ ชาร์ตท็อป 40ชาร์ตเพลงฮิตจากคลื่น 95.5 FM Virgin Hitz TOP 40 ประจำวันอาทิตย์ที่ 2 – 8 มีนาคม 2558 3 อีเอฟเอ็ม ชาร์ต 94 ท็อป แอรเพลย์EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 14 กุมภาพันธ์ 2558 12 Oishi Hit List Top 40ชาร์ทใหม่ เมนูเพลงฮิตประจำสัปดาห์ Oishi Hit List Top 40 ประจำวันที่ 16 - 22 กุมภาพันธ์ 2558 1 FM 98.5 Click Chart Top 20ชาร์ตเพลงฮิตจากคลื่น FM 98.5 Click Chart Top 20 Date 17 January 2015 3
# งานเต้นรำในคืนพระจันทร์เต็มดวง
งานเต้นรำในคืนพระจันทร์เต็มดวง เป็นซิงเกิลของวงดนตรีค็อกเทล โดยออกจำหน่ายอย่างเป็นทางการในวันที่ 21 กันยายน พ.ศ. 2554 โดยร่วมร้องกับ นิว - นภัสสร ภูธรใจ จากสตูดิโออัลบั้ม เท็นเทาซันด์เทียส์ ก่อนถูกนำมาดัดแปลงเป็นเพลงประกอบละคร ลูกไม้ลายสนธยา ในปี พ.ศ. 2559

ประวัติ
เพลงงานเต้นรำในคืนพระจันทร์เต็มดวง ถูกแต่งขึ้นโดย ปัณฑพล ประสารราชกิจ เพื่อใช้เป็นเพลงประกอบละครเวทีเรื่อง "The Castle ความตาย ความรัก ความทรงจำ" โดยคณะนิเทศศาสตร์ มหาวิทยาลัยกรุงเทพ ในปี พ.ศ. 2551 โดยมีปัณฑพลเป็นผู้ร้องเพียงคนเดียว ก่อนที่เพลงนี้จะถูกนำออกเป็นซิงเกิล ในปี พ.ศ. 2554 และร่วมร้องกับ นภสสร ภูใจไท และถูกบรรจุไว้ในอัลบั้ม เท็นเทาซันต์เทียส์ สตูดิโออัลบั้มลำดับที่ 4 ของวงค็อกเทล และได้ถูกดัดแปลงอีกครั้งในปี พ.ศ. 2561 เพื่อใช้เป็นเพลงประกอบละคร ลูกไม้ลายสนธยา ทางช่อง 7 เอชดี โดยในช่วงดนตรีเปิดละครขับร้องโดย ปัณฑพล ส่วนช่วงดนตรีปิดละครนั้นขับร้องโดย พิมประภา ตั้งประภาพร
การตอบรับ
เพลง งานเต้นรำในคืนพระจันทร์เต็มดวง ติดอันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 18 กันยายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี 
ชาร์ต
ชาร์ต (พ.ศ. 2554)อันดับสูงสุด ซี้ดเอฟเอ็ม ชาร์ตท็อป 20SEED CHART TOP 20 ประจำ อา. 18 กันยายน 2554 17 91.5 FM Hot FM Top 20 ChartHot FM Top 20 Chart 91.5 FM : วันเสาร์ ที่ 8 ตุลาคม 2554 4
# วิกฤตการณ์ตัวประกันซิดนีย์ พ.ศ. 2557
วันที่ 15–16 ธันวาคม 2557 มือปืนเดี่ยว มาน ฮารอน โมนิส (Man Haron Monis) จับลูกค้าและลูกจ้างคาเฟ่ช็อกโกแลตลินด์ 17 คนเป็นตัวประกัน ที่มาร์ตินเพลซในซิดนีย์ ประเทศออสเตรเลีย หลังคุมเชิงนาน 16 ชั่วโมง เจ้าหน้าที่ตำรวจจากหน่วยปฏิบัติการยุทธวิธีบุกคาเฟ่เมื่อได้ยินเสียงปืนจากด้านใน ตัวประกันหนึ่งคนถูกมือปืนฆ่า ซึ่งต่อมาถูกตำรวจยิงเสียชีวิต ตัวประกันอีกคนหนึ่งตายด้วยอาการหัวใจล้มระหว่างนำส่งโรงพยาบาลMartin Place Siege
3:05pm 16 December 2014
[www.9news.com.au/National/2014/12/15/10/00/Major-police-operation-in-Sydneys-Martin-Place Martin Place Siege3:05pm 16 December, 2014Read more at http://www.9news.com.au/national/2014/12/15/10/00/major-police-operation-in-sydneys-martin-place#.99 Hundreds lay floral tributes to Sydney siege victims]"Victims of Sydney siege hailed as heroes after they die protecting hostages: Katrina Dawson, barrister and mother of three, was killed alongside Tori Johnson, Lindt manager who tried to wrestle gun from shooter's hands" By Josie Ensor, and Jonathan Pearlman in Sydney 11:36PM GMT 15 December 2014 Telegraph.co.uk

ก่อนหน้านี้ มีผู้เห็นตัวประกันถือธงดำญิฮาดและหลักชะฮาดะฮฺของมุสลิมเป็นภาษาอารบิก"Lindt Chocolate Cafe Hostage Drama in Martin Place Sydney." Sydney Morning Herald. 15 December 2014. (รายงานข่าวทีแรกสับสนกับธงที่รัฐอิสลามอิรักและเลแวนต์ใช้) มีการอธิบายว่ามือปืนนั้นมี "แรงจูงใจทางการเมือง" อนึ่ง มือปืนนั้นมีประวัติข้อกล่าวหาทางเพศและทำร้ายร่างกายยาว และจะมีการพิจารณาคดีเป็นผู้สนับสนุนการฆ่าภรรยาเขา 

ตำรวจถือว่าเหตุการณ์นี้เป็นการโจมตีก่อการร้ายและเจรจากับฮารอนตลอดทั้งวัน กลุ่มมุสลิมราว 50 กลุ่มออกแถลงการณ์ร่วมประณามเหตุการณ์ดังกล่าว
# พันธนาการ
"พันธนาการ" เป็นเพลงของวงดนตรีแนวคลาสสิกร็อกร่วมสมัย ค็อกเทล เป็นเพลงลำดับที่ 9 จากอัลบั้ม อินเดอะเมโมรีออฟซัมเมอร์โรมานซ์ ออกจำหน่ายเมื่อวันที่ 27 พฤศจิกายน พ.ศ. 2551 และนำมาทำใหม่อีกครั้ง โดยเป็นเพลงลำดับที่ 4 จากอัลบั้ม เดอะลอดส์ออฟมิสเซอรี ออกจำหน่ายเมื่อวันที่ 2 ตุลาคม พ.ศ. 2557 จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้องและแต่งทำนองโดย ปัณฑพล ประสารราชกิจ และเรียบเรียงโดย ค็อกเทล

 องค์ประกอบทางดนตรี 
เพลง "พันธนาการ" แต่เดิมเคยออกจำหน่ายมาแล้วในอัลบั้ม อินเดอะเมโมรีออฟซัมเมอร์โรมานซ์ ที่มีแนวเพลงเดิมที่เป็นเฮฟวีเมทัล มีความยาว 7 นาที 59 วินาที ซึ่งเป็นเพลงที่มีความยาวมากที่สุดในอัลบั้มชุดนั้นอีกด้วย เพลงในรูปแบบเดิมนี้มี 2 ส่วน ได้แก่ ส่วนที่เป็นดนตรีมีเนื้อร้องประมาณ 5 นาที และส่วนที่เป็นดนตรีบรรเลงอย่างเดียวประมาณ 3 นาที ต่อมาได้นำมาทำขึ้นใหม่อีกครั้งในอัลบั้ม เดอะลอดส์ออฟมิสเซอรี โดยใช้ชื่อเพลง "พันธนาการ" เหมือนเดิม แต่ทำเป็นเพลงเป็นแนวบัลลาด มีการใช้เครื่องสายและเปียโน ทำให้จังหวะเพลงช้าลง และมีความยาวประมาณ 5 นาที ซึ่งมีความกระชับมากขึ้น

 การตอบรับและชาร์ต 
เพลง พันธนาการ ติดชาร์ตสูงสุดอันดับ 23 ใน 100 ของชาร์ตหมวดเพลง จีเอ็มเอ็ม จีเมมเบอร์ ชาร์ต ท็อป 100 ประจำวันที่ 11 ตุลาคม พ.ศ. 2557

ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100ชาร์ตเพลงลูกทุ่งสตริงจากชาร์ตเพลงสุดฮิต Gmember Chart Top 100 ประจำวันที่ 11 ตุลาคม 2557 23
# คลองบางนา
คลองบางนา เป็นคลองธรรมชาติในเขตบางนา กรุงเทพมหานคร และอำเภอบางพลี จังหวัดสมุทรปราการ โดยเริ่มจากการแยกมาจากแม่น้ำเจ้าพระยา บริเวณใกล้ ๆ กับกรมสรรพาวุธทหารเรือ ไหลผ่านถนนทางรถไฟสายเก่า ถนนสุขุมวิท ไหลผ่านถนนลาซาล (สุขุมวิท 105) จากนั้นไหลตรงเข้าไปทางทิศตะวันออก ก่อนจะเป็นเส้นแบ่งระหว่างเขตบางนากับอำเภอบางพลี หลังจากนั้นไหลผ่านถนนศรีนครินทร์ ก่อนจะไหลไปทางทิศเหนือ และไหลผ่านถนนบางนา-ตราด และไปสิ้นสุดที่จุดตัดระหว่างคลองเคล็ดและคลองสาหร่าย คลองบางนาในปัจจุบันนี้มีความกว้างต่ำสุดที่ 2 เมตร และมีความกว้างสูงสุดประมาณ 12–14 เมตร คลองมีความยาว 8 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม 3 (อักษร น-ม) ฉบับราชบัณฑิตยสภา. พิมพ์ครั้งที่ 4. กรุงเทพมหานคร : เดอะ เบสท์ เพรส แอนด์ ครีเอชั่น, 2560. (แก้ไขปรับปรุงข้อมูลเมื่อ พ.ศ. 2563)
ประวัติ
มอญคลองบางนา
คลองบางนาเป็นที่ตั้งถิ่นฐานของชาวมอญที่ย้ายถิ่นฐานมาจากนครเขื่อนขันธ์ซึ่งอยู่ฝั่งตรงข้ามแม่น้ำเจ้าพระยา โดยชาวมอญนครเขื่อนขันธ์ย้ายเข้าเมืองในสมัยพระบาทสมเด็จพระนั่งเกล้าเจ้าอยู่หัว เมื่อชาวมอญมากขึ้น พื้นที่ในการทำการเกษตรไม่เพียงพอ ชาวมอญกว่า 100 ครอบครัว ทั้งที่เป็นแม่ทัพนายกองและประชาชนที่เป็นเครือญาติกัน ได้ขยับขยายพื้นที่ทำกินมายังปลายคลองบางนา (ไม่ตั้งถิ่นฐานต้นคลองเพราะมีคนไทยจับจองพื้นที่แล้ว) ได้สร้างบ้านพักชั่วคราวและเถียงนาขึ้น ใช้เวลาทำมาหากินในพื้นที่คลองบางนา 6 เดือนคือประมาณพฤษภาคมถึงสิงหาคม

ในหนังสือ ไม่มีนาที่บางนา (พิมพ์ พ.ศ. 2561) เล่าเรื่องราวคุณยายที่เกิดเมื่อ พ.ศ. 2411 ว่าคลองบางนามีปลาน้ำจืดเช่น ปลาตะเพียน ปลาหมอ ปลากระดี่ ปลาสลิด ปลากา ปลาหมู ปลากราย ปลาดุก ปลาช่อง กุ้งต่าง ๆ ดินริมคลองริมตลิ่งจะเป็นที่อยู่อาศัยของปูแสม ปูก้ามดาบ ปลากระจังและปลาเขือ พบหอยหลายชนิด เช่น หอยลาย หอยกาบ หอยแครง หอยขม คลองบางนายังเป็นแหล่งอาหารประเภทผักต่าง ๆ เช่น ผักบุ้งสายบัว ผักกะเฉด ผักแว่น ผักหนาม ผักกูด

ชาวมอญพระประแดงได้ย้ายถิ่นฐานมาตั้งถิ่นฐานอย่างถาวรบริเวณคลองบางนาราว พ.ศ. 2508 เนื่องจากการขยายตัวทางอุตสาหกรรมในอำเภอพระประแดง รวมถึงยังเกิดอาชีพใหม่คือพ่อค้าคนกลาง เกิดโรงสีข้าว 2 แห่งบริเวณคลองบางนา จากข้อมูลเมื่อ พ.ศ. 2560 ครอบครัวชาวมอญริมคลองบางนามีอยู่ 57 ครอบครัว จาก 100 ครอบครัวที่ย้ายมา